Procurorii au identificat mecanismul prin care fostul secretar de stat, ajutat de Mioara Pribescu, fost director al Directiei economice al Postei Romane, si Olimpiu Constantin, fost director Logistica in cadrul Postei Romane, ar fi fraudat compania cu peste 1,1 milioane de lei.Astfel, "societatea Terradox Solutions Bucuresti preia electronic, proceseaza si tipareste corespondenta comerciala a mai multor operatori economici, pentru care Terradox Solutions a prestat servicii de procesare a corespondentei in baza unor comenzi si a unui contract de confidentialitate", conform surselor judiciare citate de Mediafax."Terradox Solutions Bucuresti s-a ocupat si de distribuirea corespondentei procesate si tiparite, apeland in acest sens la Compania Nationala Posta Romana cu care a incheiat contractul 114.2/91/19 noiembrie 2009. Distribuirea corespondentei se factura de catre Compania Nationala Posta Romana, fiind refacturata de Terradox Solutions Bucuresti catre clientii sai", sustin sursele citate.Potrivit acestora, Terradox Solutions a procesat o parte a corespondentei comerciale si in asociere cu Posta Romana, in baza unui contract semnat in 28 februarie 2007, acest serviciu fiind denumit " posta hibrida".Serviciul s-a aflat in coordonarea Sucursalei de servicii integrate a CNPR, condusa de Vasile Florinel, cumnatul secretarului de stat Marius Constantin Fecioru."La sfarsitul lunii mai 2011 Constantin Olimpiu Nicolae, la instigarea lui Marius Constantin Fecioru si a Mioarei Pribescu, a dispus introducerea corespondentei agentilor economici procesate si tiparite in posta hibrida, direct in compartimentul de cartare al Centrului Regional de Tranzit Brasov, urmand a fi distribuita, fara a mai trece pe la oficiul postal de prezentare pentru numarare, stampilare si facturare. Constantin Olimpiu Nicolae a dispus distribuirea acelor loturi de corespondenta care urmau a fi indicate de el ori de Pribescu Mioara", precizeaza sursele judiciare.Pentru a da greutate dispozitiei sale si pentru a mentine aparenta de legalitate, Constantin Olimpiu Nicolae a invocat faptul ca era o decizie sustinuta de conducerea companiei, pe care o puteau confirma, de exemplu, Pribescu si Fecioru."Puteau astfel, daca frauda ar fi fost descoperita, sa invoce imprejurarea ca la mijloc era doar o neintelegere remediabila prin regularizari de plati; daca explicatia nu tinea ar fi urmat ca raspunderea sa fie aruncata asupra mai multor subalterni nevinovati. Toate acestea se petreceau in contextul in care procedura distribuirii corespondentei din posta hibrida nu era adusa la cunostinta angajatilor prin instructaj (...) ", mai arata sursele citate.Fostul secretar de stat in Ministerul pentru Societatea Informationala, Marius Constantin Fecioru, a fost retinut, marti, de procurorii DNA care il acuza de instigare la abuz in serviciu, complicitate la trafic de influenta si constituire de grup infractional, au declarat surse judiciare.